
Z A P I S N I K

o održanom ročištu radi sklapanja predstečajne nagodbe nad dužnikom ANTE IVKOVIĆA vlasnika poljoprivrednog gospodarstva BAŠTICA, OIB:57734556261, Crno 38, Zadar, dana 28. prosinca 2017. 

NAZOČNI OD SUDA:
Ana Markač, sutkinja
Martina Kalmeta, zapisničarka

Početak u 9,00 sati

Utvrđuje se da su pristupili:

· za dužnika: osobno Ante Ivković, identitet utvrđen uvidom u osobnu iskaznicu broj 105827375, izdana od PU Zadarske

· za vjerovnike:

· ALEX BILJE d.o.o., Crno (Grad Zadar) kojem društvu je pripojeno društvo AGRO PAK d.o.o.,  (iznos utvrđene tražbine – pravo glasa - 2.409.000,00 kn) po punomoćnici Tihani Gregov, odvjetnici u Zadru, prilaže punomoć u spis te ističe da je njoj kao punomoćnici punomoć od ovog vjerovnika izdana u mjesecu rujnu 2017.

· VITIS AGRO d.o.o., Benkovac (iznos utvrđene tražbine – pravo glasa – 6.998.750,00 kn) po punomoćnici Tihani Gregov, odvjetnici u Zadru, prilaže punomoć u spis

Konstatira se da je rješenjem Trgovačkog suda u Zadru poslovni broj St-114/2017-10 od 21. prosinca 2017. otvoren i zaključen skraćeni stečajni postupak nad dužnikom ALEX BILJE d.o.o., Crno, OIB: 23315701890, a koje rješenje je objavljeno na mrežnoj stranici e-Oglasna ploča sudova dana 21. prosinca 2017. u 14,03 sati. 

Punomoćnica vjerovnika ALEX BILJE d.o.o. Crno ističe da s obzirom na prednje navedeno još uvijek nije prošao rok u kojemu bi se smatralo da je dosadašnji zz Alex Bilja d.o.o., Crno uredno obaviješten o postojanju rješenja, pa mu nije istekao niti rok za žalbu protiv istog, niti je to rješenje pravomoćno. Uz to ističem da danas imam razgovarati sa postavljenim stečajnim upraviteljem, o čemu će ovisiti da li će se i stečajni upravitelj odlučiti podržati sklapanje ove predstečajne nagodbe. Iz tog razloga, predlaže se odgoda današnjeg ročišta. 

Sukladno čl. 158. st. 1. Stečajnog zakona pravne posljedice otvaranja stečajnog postupka nastupaju u trenutku kada je rješenje o otvaranju stečajnog postupka objavljeno na mrežnoj stranici e-Oglasna ploča sudova dok je odredbom čl. 159. st.1. propisano da otvaranje stečajnog postupka prava tijela dužnika pravne osnove prestaju i prelaze na stečajnog upravitelja. 

Dužnik je suglasan sa prijedlogom punomoćnice vjerovnika da se današnje ročište odgodi.


Sud donosi 
r j e š e n j e

I.	Ročište radi sklapanja predstečajne nagodbe nad dužnikom: ANTE IVKOVIĆA vlasnika poljoprivrednog gospodarstva BAŠTICA, OIB:57734556261, Crno 38, Zadar, određeno za dan 28. prosinca 2017. u 9,00 sati, se odgađa, a sljedeće se zakazuje za dan

24. siječnja 2018. godine u 13,00 sati u prostorijama Trgovačkog suda u Zadru,  Dr. Franje Tuđmana 35, sudnica 14/I.
II. 	Rješenje o odgodi ročišta će biti objavljeno na mrežnoj stranici e-Oglasna ploča suda i web stranici Financijske agencije, Regionalni centar Zagreb, najkasnije 8 dana prije održavanja ročišta.
III. 	Nalaže se punomoćnici Tihani Gregov, odvjetnici iz Zadra da u roku od 15 dana u spis dostavi punomoć za zastupanje vjerovnika ALEX BILJE d.o.o. u stečaju, Crno. 
Dovršeno u 9,20 sati.

